ระเบียบองค์การบริหารส่วนตำบลบึงสามัคคีระเบียบองค์การบริหารส่วนตำบลบึงสามัคคีว่าด้วยข้อมูลข่าวสารของราชการพ.ศ. ๒๕๕๕[๑] เพื่อให้การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลบึงสามัคคีเป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองหรือควบคุมดูแลของหน่วยงานของรัฐอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ พ.ศ. ๒๕๔๑ เรื่องหลักเกณฑ์วิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบมาตรา ๓๘แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖องค์การบริหารส่วนตำบลบึงสามัคคี จึงวางระเบียบ ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนตำบลบึงสามัคคีว่าด้วยข้อมูลข่าวสารของราชการ พ.ศ. ๒๕๕๕ข้อ ๒ บรรดาระเบียบข้อบังคับ และคำสั่งอื่นใดขององค์การบริหารส่วนตำบลบึงสามัคคีในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๓ ในระเบียบนี้องค์การบริหารส่วนตำบลหมายความว่า องค์การบริหารส่วนตำบลบึงสามัคคีข้อมูลข่าวสารหมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารส่วนราชการประจำองค์การบริหารส่วนตำบลบึงสามัคคีศูนย์ข้อมูลข่าวสารหมายความว่าศูนย์ข้อมูลข่าวสารขององค์การบริหารส่วนตำบลบึงสามัคคีตามกฎหมายว่าด้วยข้อมูลข่าวสารของราชการนายกองค์การบริหารส่วนตำบลหมายความว่า นายกองค์การบริหารส่วนตำบลบึงสามัคคีคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลบึงสามัคคีวัน หมายความว่าวันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๔ให้นายกองค์การบริหารส่วนตำบลบึงสามัคคี รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลบึงสามัคคีมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารขององค์การบริหารส่วนตำบลบึงสามัคคี ข้อ ๕ให้มีคณะกรรมการข้อมูลข่าวสารขององค์การบริหารส่วนตำบลบึงสามัคคีประกอบด้วย(๑)นายกองค์การบริหารส่วนตำบลบึงสามัคคี ประธานคณะกรรมการ(๒)รองนายกองค์การบริหารส่วนตำบลบึงสามัคคี กรรมการฯ(๓)ปลัดองค์การบริหารส่วนตำบลบึงสามัคคี กรรมการฯ(๔) หัวหน้าสำนักงานปลัดฯ กรรมการฯ(๕) หัวหน้าส่วนการคลัง กรรมการฯ(๖) หัวหน้าส่วนโยธา กรรมการฯ(๗) หัวหน้าส่วนการศึกษาศาสนาและวัฒนธรรม กรรมการฯ(๘) นิติกร เลขานุการข้อ ๖ให้คณะกรรมการมีอำนาจหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบ การขอการอนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่จังหวัดหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงาน เพื่อปฏิบัติการในเรื่องใด ๆตามที่คณะกรรมการมอบหมาย(๙) เชิญบุคคลใด มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินงานอื่นใดตามที่ผู้ว่าราชการจังหวัดมอบหมายข้อ ๗การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ ๘ ให้นำความในข้อ ๗มาใช้บังคับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๙มติของคณะกรรมการต้องได้รับความเห็นชอบจากผู้ว่าราชการจังหวัดก่อนจึงจะดำเนินการตามมตินั้นได้หมวด ๒ศูนย์ข้อมูลข่าวสาร ข้อ ๑๐ให้จัดตั้งศูนย์ข้อมูลข่าวสารขององค์การบริหารส่วนตำบลบึงสามัคคีขึ้นอยู่ในความรับผิดชอบควบคุมดูแลของสำนักปลัดองค์การบริหารส่วนตำบลบึงสามัคคีเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการให้จัดตั้งศูนย์ข้อมูลข่าวสารของหน่วยงานขึ้นเพื่อจัดข้อมูลข่าวสารให้ประชาชนเข้าตรวจดูได้ในส่วนที่เป็นอำนาจหน้าที่ของหน่วยงานโดยให้ออกระเบียบว่าด้วยข้อมูลข่าวสารราชการขององค์การบริหารส่วนตำบลบึงสามัคคีตามกรอบของระเบียบนี้โดยอนุโลมหมวด ๓การจัดระบบข้อมูลข่าวสาร ข้อ ๑๑ให้องค์การบริหารส่วนตำบลบึงสามัคคีจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้ส่วนราชการประจำจังหวัด จัดส่งสำเนาข้อมูลข่าวสารตามวรรคหนึ่ง (๑)และ (๒) ไปยังศูนย์ข้อมูลข่าวสารของจังหวัด เพื่อให้ประชาชนเข้าตรวจดู ค้นคว้าหรือขอสำเนาให้ส่วนราชการประจำจังหวัด จัดให้มีเจ้าหน้าที่ควบคุม ดูแลการตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่น ๆที่อยู่ในความครอบครองหรือควบคุมดูแล ซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ ๑๒ให้ศูนย์ข้อมูลข่าวสารจัดทำดัชนีข้อมูลข่าวสารขององค์การบริหารส่วนตำบลบึงสามัคคีตามข้อ๑๑ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้องค์การบริหารส่วนตำบลบึงสามัคคีจัดทำบัญชีข้อมูลข่าวสารอื่น ๆที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๑ วรรคสี่ให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแล ดังกล่าวหมวด ๔การขอตรวจดูการขอข้อมูลข่าวสาร และการอนุญาต ข้อ ๑๓ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาตรวจดูข้อมูลข่าวสารที่ตั้งแสดงไว้ ทั้งนี้ เพื่อเป็นหลักฐานของทางราชการข้อ ๑๔การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่องค์การบริหารส่วนตำบลบึงสามัคคีกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครอง หรือควบคุมดูแลของศูนย์ข้อมูลข่าวสารหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นข้าราชการไม่ต่ำกว่าระดับ๒ เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือนปีให้ชัดเจน ทั้งนี้ให้รับรองตามจำนวนที่ผู้ยื่นขอขอให้รับรองข้อ ๑๕ ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่น ๆซึ่งอยู่ในความครอบครองหรือควบคุมดูแลของส่วนราชการประจำจังหวัดให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงด้วยหากประสงค์ให้หัวหน้าส่วนราชการประจำจังหวัดหรือผู้ที่ได้รับมอบหมายเป็นผู้พิจารณาอนุญาต โดยให้ข้าราชการไม่ต่ำกว่าระดับ ๒เป็นผู้ลงนามรับรองความถูกต้องของข้อมูลข่าวสารเว้นแต่เป็นข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นตามระเบียบว่าด้วยการรักษาความลับของทางราชการพ.ศ. ๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้ปลัดองค์การบริหารส่วนตำบลบึงสามัคคีเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๖กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๗กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๘ข้อมูลข่าวสารส่วนบุคคลตามมาตรา ๒๓ แห่งพระราชบัญญัติข้อมูลข่าวสารของราชการพ.ศ. ๒๕๔๐ ให้องค์การบริหารส่วนตำบลบึงสามัคคีดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลข้อ ๑๙ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารองค์การบริหารส่วนตำบลบึงสามัคคีพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ.๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ๑๗ เห็นว่าเป็นเรื่องที่ไม่ต้องเปิดเผยข้อ ๒๐ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๒๑ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่างๆ ตามหลักเกณฑ์ที่จังหวัดกำหนดโดยคำแนะนำของคณะกรรมการรายได้จากการนี้ให้ปฏิบัติตามระเบียบทางราชการข้อ ๒๒การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่จังหวัดกำหนดโดยความเห็นชอบของคณะกรรมการข้อมูลข่าวสารของราชการรายได้จากค่าธรรมเนียมตามวรรคหนึ่งให้ปฏิบัติตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการ พ.ศ. ๒๕๔๘หมวด ๕กำหนดระยะเวลา ข้อ ๒๓ การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารอื่น ๆที่อยู่ในความครอบครองหรือควบคุมดูแลขององค์การบริหารส่วนตำบลบึงสามัคคีให้มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็วหรือภายในวันที่รับคำขอ(๓) ในกรณีที่ข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายใน๑๕ วัน จะต้องแจ้งให้ผู้ขอรับข้อมูลทราบภายใน ๑๕ วันรวมทั้งแจ้งกำหนดเวลาที่จะดำเนินการแล้วเสร็จให้ผู้ขอข้อมูลข่าวสารทราบด้วยหมวด ๖สถานที่บริการข้อมูลข่าวสาร ข้อ ๒๔ศูนย์ข้อมูลข่าวสารขององค์การบริหารส่วนตำบลบึงสามัคคีตั้งอยู่ที่สำนักปลัดองค์การบริหารส่วนตำบลบึงสามัคคีองค์การบริหารส่วนตำบลบึงสามัคคี ถนนบึงสามัคคี - พิจิตร อำเภอบึงสามัคคีจังหวัดกำแพงเพชร รหัสไปรษณีย์ ๖๒๒๑๐ หมายเลขโทรศัพท์/โทรสาร ๐ - ๕๕๗๐ - ๑๑๘๐ประกาศณ วันที่ ๒๕ ธันวาคม พ.ศ. ๒๕๕๕วันชัย ศิริพันธ์นายกองค์การบริหารส่วนตำบลบึงสามัคคีปริยานุช/ผู้จัดทำ๑๑ กุมภาพันธ์๒๕๕๖โชติกานต์/ผู้ตรวจ๒๗ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๙ ง/หน้า ๑/๘ กุมภาพันธ์ ๒๕๕๖